[{"text_idx": "#000000", "text": "BuruntzaldeaNor garaEuskara BuruntzaldeanHarremanetarakoAurkibideaAlbisteakKultur AgendaZuretzatFamiliaGurasoakGazteakMerkatariak eta ostalariakDendariakDendetarako materialakLan munduaEuskara ikasleakMintzalagunaEuskaltegiakHiztegiakLaguntzakDiru-laguntzakAholkularitzaItzulpen zerbitzuaMateriala"}, {"text_idx": "#000001", "text": "FamiliaGurasoakGazteakMerkatariak eta ostalariakDendariakDendetarako materialakLan munduaEuskara ikasleakMintzalagunaEuskaltegiakHiztegiak"}, {"text_idx": "#000003", "text": "Euskara ikasteko aukera asko dago Buruntzaldeko sei herrietan"}, {"text_idx": "#000004", "text": "2019-2020 ikasturte berrirako matrikulazio epea dagoeneko irekita dago. Iraila da matrikulatzeko momentua, eta euskaltegietako ateak zabalik daude, bai matrikula egiteko, baita ere, noski, informazioa emateko. Euskara ikasteko aukera asko dago Buruntzaldeko sei herrietan, Andoain, Astigarraga, Hernani, Lasarte-Oria, Urnieta eta Usurbilen. Hauxe da momentua eta aukera paregabea pausoa emateko: euskararik ez dakienak ikasteko eta euskaraz zerbait dakienak hobetzeko."}, {"text_idx": "#000007", "text": "Gainera, ez da garestia, merkea baizik, Buruntzaldean euskara ikastea. Sei herrien artean badira ezberdintasun txiki batzuk, baina sei kasuetan ia-ia doakoa da, eta kasu batzuetan guztiz doakoa euskara ikastea, baldintza batzuk betez. Sei udalek ematen dituzte dirulaguntzak, eta baldintzak oso antzekoak dira. Herri guztietan nahitaezkoa da bermatzea klaseetarako gutxieneko asistentzia mailaren bat (% 80 \u2013 % 85); dirulaguntzen kopurua herriz herri aldatu egiten da, eta matrikularen % 70etik % 100era bitarteko laguntzak ematen dituzte Udalek. Udalek emandako dirulaguntza hauez gain, HABEk ere dirulaguntzak ematen ditu. Horregatik, bada, ez da garestia, merkea baizik, kasu askotan doakoa izateraino, euskara ikasteko euskaltegian matrikulatuta aritzea Buruntzaldean."}, {"text_idx": "#000008", "text": "2018-2019 ikasturteko ikasle kopurua zenbatekoa izan den irailaren amaieran jakingo da. Eta aurreko ikasturtean, 2017-2018an, guztira, 924 ikasle aritu ziren Buruntzaldeko euskaltegietan. Udalen helburua da, 2019-2020 ikasturte berrian 1.000 ikasletara iristea."}, {"text_idx": "#000009", "text": "Matrikulazio eta informazio epea irekita dago (ikasketa-motak, ordutegiak, dirulaguntzak, eta abar). Euskaltegietan egin behar da matrikula, eta bertan eskuratu liteke norberak behar duen informazioa. Aldi berean, ordea, Interneten ere eskura liteke euskaltegiei eta euskara ikastaroei buruzko informazioa, bai udal bakoitzaren web gunean, eta baita ere ondorengo esteka honetan: "}]